***Te quiero mal*** é unha curtametraxe española estreada en 2005 en Compostela, dirixida por Mireia Giró e protagonizada por Isabel Naveira.

Trama
-----

A protagonista é unha muller cega que vive soa e traballa como directora musical. Ten a vida organizada para ser autosuficiente malia a súa discapacidade. Sabe onde están situadas todas as cousas na súa vivenda: a cunca do almorzo no armario, o leite no frigorífico, as zapatillas ao pé da cama, as chaves, a toalla xunto á ducha ou a maquillaxe organizada para poder elixir as cores. Ten a axuda dun aparello co que sabe a cor das cousas. Ela oriéntase e conta os pasos para chegar onde desexa, por iso, cando se despista, pode ter un erro e cruzar a rúa por un lugar que non é o paso de peóns.

Cando un home, Cristian, entra na súa vida, descoloca as cousas de uso diario, modificacións que poderían impedir a autonomía da protagonista. Cristian ignora as necesidades vitais e a orde física que facilita a accesibilidade á contorna vital da muller. A curtametraxe mostra a cegueira como metáfora do amor, da atracción, que a protagonista permite entrar na súa vivenda. Deste xeito, cuestiona o amor tradicional como relación emocional irresponsable.

Detalles
--------

O guión gañou o concurso *Curtocircuíto 05*, un Festival Internacional de Curtametraxes de Compostela, cuxo premio ofrece a rodaxe ou distribución en Festivais nacionais e internacionais. A curta conseguiu multitude de premios en moitos dos festivais aos que se presentou, como o primeiro premio na *XXVIII Semana Internacional da Curtametraxe* de San Roque (Cádiz).

A rodaxe realizouse en Compostela, a gravación do *Mesías* de Händel realizouna o *Orfeón Terra A Nosa* e a Radio Galega, e a Real Filharmonía de Galicia. Do deseño do vestiario da protagonista encargouse Roberto Torretta e as deseñadoras da curta, Inés Sainz e Alicia Sonlleva. Isabel Naveira contou co asesoramento do Centro da Organización Nacional de Cegos Españois (ONCE) de Pontevedra para interpretar o papel.

Recoñecementos seleccionados
----------------------------

* 2006 Primeiro premio da *XXVIII Semana Internacional del Cortometraje* de San Roque (Cádiz)
* 2007 Premio Kodak do Público no *VIII Concurso Iberoamericano de Cortometrajes Versión* Española-SGAE
* 2007 Premio nas *XII Jornadas de Cine Villa de* *La Almunia de Doña Godina*

Ficha técnica
-------------

* Guión e dirección: Mireia Giró
* Repartición: Isabel Naveira, Monti Castiñeiras, Jose A. Perozo
* Música: Manu Riveiro
* Produción: Ficción Producciones
* Formato: HD / 35mm
* Duración: 16 minutos
* Estrea: 2005
* Xénero: Drama
* Emisión: Televisión de Galicia e Televisión Española
* Premios: 25

Notas
-----

1. ↑  "Te quiero mal – Ficcion Producciones". Consultado o 2023-12-14.
2. 1 2  Press, Europa (2006-02-13). "El corto 'Te quiero mal', ganador de 'Curtocircuito'05', premiado en la Semana del Cortometraje de San Roque (Cádiz)". Consultado o 2021-02-13.
3. 1 2  Morales, Teresa (2007-05-04). "'Te quiero mal' de Mireia Giró: Cuando el amor se equivoca" (en castelán). Consultado o 2021-02-13.
4. 1 2  "El corto gallego «Te quiero mal», premiado por los espectadores de «Versión española»" (en castelán). 2007-06-25. Consultado o 2021-02-13.
5. ↑  "Torretta diseña el vestuario de la película «Te quiero mal»" (en castelán). 2005-08-20. Consultado o 2021-02-13.
6. ↑  Silvestre, Por Juan (2020-05-18). "Isabel Naveira: "Yo ya venía calentita con las armas antes de ‘Vis a vis: El Oasis’"" (en castelán). Consultado o 2021-02-13.

Véxase tamén
------------

### Ligazóns externas

* Te quiero mal
* 

* *Te quiero mal* na IMDb *(en inglés)*.
* Te quiero mal, Vídeo

|  |  |
| --- | --- |
| Control de autoridades | 
* Wd: Q105478416
* IMDb: tt0488428

 |